राजधानीमा मङ्गलवार आयोजित एक कार्यक्रममा पार्टी एकता र सरकारको बारेमा जानकारी दिंदै नेता रावलले एकता महाधिवेशन सकेसम्म एक वर्षभित्रै सम्पन्न गर्ने बताए । उनले भने, ‘दुई अलग–अलग पार्टी एकताको प्रक्रियामा भएकाले हामीहरु दुबै कार्यदल अहिले आन्तरिक कार्यमा व्यस्त छौं, अन्तरिम विधान लेखन शुरु गरिसकेका छौं, राजनीतिक प्रतिवेदन पनि सँगसँगै अघि बढाईरहेका छौं, फागुन २५ गतेसम्म टुङ्गो लगाउँछौं ।’ उक्त विधान एकता संयोजन समितिबाट अनुमोदन गरेपछि दुवै पार्टीले आ–आफ्नो केन्द्रीय कमिटिबाट अनुमोदन गर्ने उनको भनाई थियो ।
